En 33-årig mand og 34-årig kvinde fra Aalborg Øst skal otte og seks år i fængsel for at have voldtaget og krænket fire mindreårige piger. Begge har anket dommen.

Ægteparret fra Aalborg Øst er idømt otte års fængselsstraf til manden og seks år til hans 34-årige kone. Desuden er der pålagt påbud på at have andres børn i huset. Det har Retten i Aalborg i dag besluttet. - Jeg er tilfreds med, at retten dømmer helt efter anklageskriftet. Og jeg er også tilfreds med straffen, selvom jeg gik efter mere, siger anklager Lasse Svensson til TV2/Nord. De to var dømt skyldige i flere forhold om både voldtægt og blufærdighedskrænkelse af fire mindreårige piger i over et år. Og derfor får de altså otte og seks års fængsel. - Jeg forstår ikke, at pigernes udsagn vægter så højt. Jeg er ikke tilfreds, og derfor anker vi til frikendelse, siger farens advokat Søren Fryd til TV2/Nord. - Jeg er bestemt ikke tilfreds. Vi har anket og går efter frikendelse, siger morens advokat Olav Pedersen. De tre krænkede piger får henholdsvis 70.000, 80.000 og 100.000 kroner i erstatning. Strafferammen for voldtægt af en mindreårig er på 12 år. Begge har anket kendelsen til Landsretten.